Cuneiform Tablet CCT 6 14 (BM 115043)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma <big_gap> ù in-bi-IŠTAR-ma a-na <big_gap> qí-bi-ma <gap> AN.NA <big_gap> <gap>-nam <big_gap> {d}UTU.SIPA ša i-na <big_gap> <gap>-zi-bu li-ba-ak-nu i-de₈ wa-ar-ki-a-ma ta-aḫ-e ša za-al-pá ṣú-ḫa-ri {d}UTU.SIPA ú-na-ší-ma um-ma šu-ut-ma mì-ma i-ša bé-li-ša li-qé-a-ma lu bé-et-kà lu KÙ.BABBAR lu AN.NA lu TÚG-tí ša KÙ.BABBAR ú 2 ANŠE-ri ṣa-lá-me ṣú-ḫa-ri il₅-qé-ma lu-qú-tám ú ṣú-ḫa-ri ta-aḫ-e ú-ta-bi-it wa-ar-ki-ta-ma DINGIR-ma-lik DUMU a-de₈-la-at úz-ni ip-té-e um-ma šu-ut-ma ta-aḫ-e lu-qú-ut-kà ú ṣú-ḫa-ar-kà {d}UTU.SIPA a ší-mì-im i-dí-in-ma a ší-a-tí a-ḫi-mì-iṭ-ma um-ma a-na-ku-ma i-na ṣú-ḫa-ri-a qá-tum lá i-ša-kán kà-ru-um TUR GAL am-ḫu-ur-ma ṭup-pá-am ša kà-ri-im da-nam al-qé ki-ki-da-num <gap> <big_gap> ša ki-ma ší-ip-ru-tim a-na <gap> <big_gap> <gap>-<gap>-ú ú ṭup-pá-am ša kà-ri-im kà-ni-iš a-na kà-re-e ú ú-ba-ra-tim ú a-le-e ta-aḫ-e wa-áš-bu-ni na-áš-ú 1 ma-na KÙ.BABBAR ú 2 GÍN KÙ.GI ku-nu-ki ša kà-ri-im a-šùr-i-mì-tí ú a-šur-ták-lá-ku <gap>-<gap>-dí um-ma a-na-ku-ma KÙ.BABBAR a-ni-a-am ku-<gap> <gap>-ma ta-aḫ-e ú {d}UTU.SIPA a-le-e wa-áš-ba-ni ša-sí-ḫa-nim-ma ki-ma i-ṣé-ri-a lá i-ša-lu-ṭù-ni le-pu-uš ú li-bi₄ a-wa-tim ki-ma ṣú-ḫa-ru-a i-li-ku-ni kà-ru-um kà-ni-iš za-al-pá ḫu-úr-ma ur-šu ú a-ma-a i-de₈-ú a-ni-i a-ša-me-ma a-ma-kam a-sà-num DUMU um-ma-za a-šu-mì NINDA lá ú-ša-ki-lu-šu ú Ì.GIŠ lá al-pu-tù-šu ú-ma-ša-ḫa-ni um-ma šu-ut-ma KÙ.BABBAR ma-áš-kà-tám in-bi-IŠTAR a-na ma-a-ma iš-ku-un ú-dí-i a-šu-mì NINDA lá ša-ku-lim ú Ì.GIŠ lá lá-pá-tí-im sà-ra-tim a-ta-wu-ú ú ú-ma-šu-ḫu ma-nu-šu šu-ut ma-nu-šu a-na-ku NINDA ú-ša-kál-šu Ì.GIŠ a-lá-pá-sú ší-ip-ru-um ša a-lim{ki} ú be-lí-a šu-ut-ma NINDA ú-ša-kál-šu ú Ì.GIŠ a-lá-pá-sú a-na-ku a-šu-mì TÚG-tí 10 ú AN.NA 10 ma-na ša li-ba-ak-nu i-de₈-ú-ma ú-šé-li-a-ni a ša KÙ.BABBAR lá im-ḫu-ri-ni-ma a-na a-lim{ki} lá a-tal-ku i-ṣé-er lu-qú-tí-a a-dá-mu-um ú a-na ša 1 ANŠE pí-ri-kà-ni ú-šé-tù-qú ra-mì-ni a-ma-ší mì-nu-um né-ma-al pí-ri-kà-ni-ma a-na-ku pí-ri-kà-ni a-ma-gàr né-ma-lam šu-a-tí a-šùr ú {d}UTU a-kà-bi-im li-dí-ú ša 30 ma-na KÙ.BABBAR 30 ANŠE-ru i-kà-šu-du ki ma-ṣí sà-ri-du ki ma-ṣí-ma ú-nu-sú-nu ú ḫa-ra-nam a-a-i-tám i-ba-ú-ni-ma kà-ru ú ú-ba-ra-tum lá i-mu-ru-šu-ni-ma a-<gap>-nim wa-dí šu-ma e-mu-ur-šu-nu <big_gap> ša a-lim{ki} a-šùr pá-ru-am lá a-le-e-ma <gap> ma-na a-na pí-ri-kà-ni ú <gap> li-im-da ki-ma a-wa-tum sà-ra-tim a-ta-wa-im ma-at-qá-ni a-<big_gap>-ú-a ú lu-pá-li-iḫ-ma er-ba-am li-il₅-qé <gap> <gap>-a-tí a-ni-a-tim e-ta-wu-a-am a-<gap>-<gap>-<gap>-en ke-na-tí-ma KÙ.BABBAR 10 ma-na ú-na-<gap> a-na lu-bu-uš-tí-mì-in₄ ṣú-ḫa-ri-a ma-ṣí-i ú šu-ma-mì-in₄ a-sà-num a-na-kam wa-ša-áb a šu-mì-a lá za-kà-ri-im er-ba-am KÙ.BABBAR ma-dam a-dí-šu-mì-in₄ iš-tù u₄-mì-im ú-ta-mì-ú-kà-ni a-na e-tí-qí-im ú pu-i-im er-ba-am lá ta-dí-in-ma <gap> <gap>-AN šu-mì-i lá i-za-kà-ar Ì.GIŠ-ma <big_gap> <gap> lá er-bu-um ša-ni ma-a a-na ša ki-ma i-a-tí qí-bi-ma šu-ma a-sà-num <big_gap> i-na kà-ri-im pu-šu li-ip-té-ma <big_gap> <gap>-ir li-li-kam-ma <big_gap> <gap>-kà-ma <big_gap> <gap>-<gap> <big_gap> šu-uk-na-šu-um ki-ma lá i-tù-ru-ma šu-mì lá i-za-ku-ru <big_gap> šu-ma i-ra-du ì-GIŠ-lu-up-ta-šu pá-num a-na-kam <big_gap> a-ṣé-ri-a ú-šé-ri-ib-šu-ma ma-a sà-a-tám ša ku-ta-ni <big_gap> <gap>-kà-ni ú-kà-lim-šu ša É-tám i-da-ú-ma lá i-de₈-ú